cyanic-selkie/wikianc huggingface dataset:
Χάντερ Σ. Τόμσον
Εκστρατεία σερίφη του Άσπεν
Με τις δημοσκοπήσεις να τον εμφανίζουν με ένα ελαφρύ προβάδισμα μεταξύ άλλων δύο σοβαρών διεκδικητών, ο Τόμσον εμφανίστηκε στα κεντρικά γραφεία του περιοδικού Ρόλιν Στόουν στο Σαν Φρανσίσκο με ένα κυβώτιο μπύρες στο χέρι και δήλωσε στον αρχισυντάκτη Jann Wenner ότι επρόκειτο να εκλεγεί σερίφης του Άσπεν, Κολοράντο, και ήθελε να γράψει για το κίνημα "Freak Power". Έτσι, το πρώτο άρθρο του Τόμσον στο Ρόλιν Στόουν δημοσιεύτηκε ως " Η Μάχη του Άσπεν " με υπογραφή "Από: Δρ. Χάντερ Σ. Τόμσον (Υποψήφιος Σερίφης)". Παρά τη δημοσιότητα, ο Τόμσον έχασε οριακά τις εκλογές. Ενώ συγκέντρωνε ευρεία αποδοχή στην πόλη του Άσπεν, συγκέντρωσε μόνο το 44% των ψήφων σε ολόκληρη την κομητεία σε ένα εκλογικό αγώνα δύο υποψηφίων. Ο Ρεπουμπλικανός υποψήφιος συμφώνησε να αποσυρθεί λίγες ημέρες πριν από τις εκλογές για να συνγχωνεύσει όλες τις ψήφους κατά του Τόμπσον, με αντάλλαγμα οι Δημοκρατικοί να αποσύρουν τον υποψήφιο τους στη θέση του επιτρόπου κομητείας. Ο Τόμσον παρατήρησε αργότερα ότι το άρθρο του Ρόλιν Στόουν κινητοποίησε τους αντιπάλους του πολύ περισσότερο από ότι τους υποστηρικτές του.
Μια ταινία ντοκιμαντέρ για την εκστρατεία του Χάντερ Σ. Τόμσον για σερίφη με τίτλο Freak Power: The Ballot or the Bomb κυκλοφόρησε στις 23 Οκτωβρίου 2020.
Γέννηση του Gonzo
Επίσης το 1970, ο Τόμσον έγραψε ένα άρθρο με τίτλο " Η Ιπποδρομία Κεντάκυ Ντέρμπυ είναι παρακμιακή και διεστραμμένη " για το βραχύβιο εναλλακτικό δημοσιογραφικό περιοδικό Scanlan's Monthly. Για αυτό το άρθρο, ο συντάκτης Warren Hinckle συνδύασε τον Τόμσον με τον εικονογράφο Ραλφ Στίντμαν, ο οποίος σχεδίασε εξπρεσιονιστικές εικονογραφήσεις με κραγιόν και eyeliner. Οι Τόμσον και Στίντμαν συνεργάστηκαν τακτικά μετά από αυτό. Αν και δεν διαβάστηκε ευρέως, το άρθρο ήταν το πρώτο που χρησιμοποίησε τις τεχνικές της δημοσιογραφίας Gonzo, ένα στυλ που ο Τόμσον χρησιμοποίησε αργότερα σε σχεδόν κάθε λογοτεχνική προσπάθεια. Η μανιώδης αφήγηση σε πρώτο πρόσωπο που κυριαρχεί της ιστορίας ήταν κατ τα λεγόμενα του ιδίου αποτέλεσμα απελπισίας. Αντιμέτωπος με μια διαφαινόμενη προθεσμία, ο Τόμσον άρχισε να στέλνει στο περιοδικό τις προχειρογραμμένες σημειώσεις που περιείχε το  σημειωματάριό του.
Η πρώτη χρήση της λέξης "Γκόντζο" για να περιγράψει το έργο του Τόμσον πιστώνεται στον δημοσιογράφο Μπιλ Καρντόσο, ο οποίος συνάντησε για πρώτη φορά τον Τόμσον σε ένα λεωφορείο γεμάτο δημοσιογράφους που κάλυπταν τις προκριματικές εκλογές του 1968 στην πολιτεία του New Hampshire. Το 1970, ο Καρντόσο (ο οποίος ήταν τότε συντάκτης του κυριακάτικου ένθετου της εφημερίδας The Boston Globe ) έγραψε στον Τόμσον επαινώντας το κομμάτι "Kentucky Derby" ως αποκάλυψη: "Αυτό είναι, αυτό είναι αγνό Γκόντζο. Αν αυτό είναι μια αρχή, τότε συνέχισε έτσι». Σύμφωνα με τον Στίντμαν, ο Τόμσον υιοθέτησε τον όρο αμέσως και είπε: «ΟΚ, αυτό θα κάνω. Γκόντζο." Η πρώτη δημοσιευμένη χρήση της λέξης από τον Τόμσον εμφανίζεται στο Φόβος και παράνοια στο Λας Βέγκας : " Ιδιωτική Πρωτοβουλία & Επειχηρηματικότητα. Το Αμερικανικό Όνειρο . Ο Οράτιο Άλτζερ στα όρια της παράνοιας, με ναρκωτικά στο Λας Βέγκας . Κάντε το τώρα : καθαρή δημοσιογραφία Γκόνζο».
Φόβος και παράνοια στο Λας Βέγκας
εναλλ.=Photograph of two men seated at a table with drinks|μικρογραφία| Το ταξίδι του Τόμσον το 1971 στο Λας Βέγκας με τον Όσκαρ Ζέτα Ακόστα ( δεξιά ) χρησίμευσε ως βάση για το πιο διάσημο μυθιστόρημά του, Φόβος και παράνοια στο Λας Βέγκας. Το βιβλίο για το οποίο ο Τόμσον κέρδισε τη μεγαλύτερη φήμη του πήρε μορφή κατά τη διάρκεια της έρευνας για το άρθρο " Strang Rumblings in Aztlan ", ένα αποκαλυπτικό άρθρο για το περιοδικό Rolling Stone σχετικά με τη δολοφονία του μεξικανοαμερικανού τηλεοπτικού δημοσιογράφου Rubén Salazar το 1970. Ο Σαλαζάρ είχε χτυπηθεί στο κεφάλι από κοντινή απόσταση με δακρυγόνο βλήμα που εκτοξεύτηκε από αξιωματικούς του Τμήματος Σερίφη της Κομητείας του Λος Άντζελες κατά τη διάρκεια της πορείας διαμαρτυρίας Λατινόφωνων Αμερικάνων κατά του πολέμου του Βιετνάμ. Μία από τις πηγές του Τόμσον για την ιστορία ήταν ο Όσκαρ Ζέτα Ακόστα, ένας προβεβλημένος Μεξικανοαμερικανός ακτιβιστής και δικηγόρος. Θεωρώντας δύσκολο να μιλήσουν στη φυλετικά τεταμένη ατμόσφαιρα του Λος Άντζελες, ο Τόμσον και ο Ακόστα αποφάσισαν να ταξιδέψουν στο Λας Βέγκας, επωφελούμενοι μια ανάθεση που έλαβε ο Τόμσον από το περιοδικό  Sports Illustrated για την δημοσιογραφική κάλυψη του αγώνα μοτοσικλέτας Mint 400 που θα διεξαγόταν εκεί.
Αυτό που επρόκειτο να είναι ένα περιληπτικό άρθρο γρήγορα πήρε άλλες διαστάσεις. Ο Τόμσον υπέβαλε αρχικά στο Sports Illustrated ένα χειρόγραφο 2.500 λέξεων, το οποίο, όπως έγραψε αργότερα, «απορρίφθηκε επιθετικά». Λέγεται ότι ο εκδότης του Rolling Stone, Jann Wenner, διέκρινε κάποια αξία «στις πρώτες 20 περίπου μπερδεμένες σελίδες αρκετά για να το αξιολογήσει σαν αυτόνομο έργο και έτσι προγραμμάτισε να το δημοσιεύσει. Αυτό μου έδωσε την ώθηση που χρειαζόμουν για να συνεχίσω να το δουλεύω», έγραψε αργότερα ο Τόμσον.
Το αποτέλεσμα του ταξιδιού στο Λας Βέγκας έγινε το βιβλίο του 1972 Φόβος και παράνοια στο Λας Βέγκας, το οποίο πρωτοεμφανίστηκε στα τεύχη Νοεμβρίου 1971 του Rolling Stone ως ένα μακροσκελές άρθρο που δημοσιεύθηκε σε δύο τεύχη. Το άρθρο ήταν γραμμένο σε πρώτο πρόσωπο από έναν δημοσιογράφο ονόματι Raoul Duke σε ένα ταξίδι στο Λας Βέγκας με τον 300 κιλών μεγαλόσωμο δικηγόρο του από τη Σαμόα εν'ονόματι Dr. Gonzo,, για την δημοσιογραφική κάλυψη ενός συνέδριου αξιωματικών της δίωξης ναρκωτικών και ενός μηχανοκίνητου ράλλι ταχύτητας στην έρημο με την ονομασία "υπέροχο Mint 400". Κατά τη διάρκεια του ταξιδιού, ο Ντιουκ και ο σύντροφός του (που πάντα αναφέρεται ως «ο δικηγόρος μου») παρασύρονται από μια δονκκιχωτική αναζήτηση για το "Αμερικανικό Όνειρο", με «δύο σάκους μαριχουάνα, 75 δόσεις υγρής μεσκαλίνης, πέντε καρτέλες χαπιών LSD, μιάς αλατιέρας μισογεμάτη με κοκαΐνη και μια τεράστια ποικιλία από χάπια για κάθε συναισθηματική ανάγκη (ηρεμιστικά, διεγερτικά, κλπ), ... και επίσης ένα μικρό μπουκάλι τεκίλα, ένα μικρό μπουκάλι ρούμι, μια δωδεκάδα μπύρες Budweiser, μια πεπιεσμένη φιάλη ακατέργαστου αιθέρα και δύο ντουζίνες φιαλίδια νιτρικού αμιλίου ».
Η προσπάθεια αποδοχής της αποτυχίας του αντιπολιτισμικού κινήματος της δεκαετίας του 1960 είναι ένα σημαντικό θέμα του μυθιστορήματος, και το βιβλίο αποκόμησε λαμπρές κριτικές, συμπεριλαμβανομένης της ανακηρυξής του από τους New York Times ως «μακράν το καλύτερο βιβλίο που γράφτηκε στη δεκαετία των ναρκωτικών". Το "βιβλίο του Βέγκας", όπως το ανέφερε ο Τόμσον, ήταν μια μεγάλη επιτυχία και παρουσίασε την συγγραφική τεχνική Γκόνζο σε ένα ευρύ κοινό.
Φόβος και Παράνοια στη Προεκλογική Εκστρατεία '72
εναλλ.=Photograph of two seated men having a conversation in a crowded busy room; the man on the left is giving "the finger" to the camera|μικρογραφία| Ο Τόμσον με τον Τζόρτζ ΜακΓκόβερν στο Σαν Φρανσίσκο, Ιούνιος 1972 Ξεκινώντας στα τέλη του 1971, ο Τόμσον έγραψε εκτενώς για το Ρόλιν Στόουν για τις προεκλογικές εκστρατείες του προέδρου Ρίτσαρντ Νίξον και του αποτυχημένου αντιπάλου του, του γερουσιαστή Τζορτζ ΜακΓκόβερν. Τα άρθρα σύντομα ενοποιήθηκαν και δημοσιεύτηκαν ως Φόβος και Παράνοια στη Προεκλογική Εκστρατεία '72. Όπως υποδηλώνει ο τίτλος, ο Τόμσον πέρασε σχεδόν όλο τον χρόνο του ταξιδεύοντας ως μέλος της προεκλογικής περιοδείας του ΜακΓκόβερν, εστιάζοντας σε μεγάλο βαθμό στις προκριματικές εκλογές του Δημοκρατικού Κόμματος. Ο Νίξον, ως Ρεπουμπλικανός κατεστημένος, έκανε ελάχιστη προεκλογική δουλειά, ενώ ο ΜακΓκόβερν μαχόταν με τους αντίπαλους υποψήφιους Έντμουντ Μάσκι και Χιούμπερτ Χάμφρεϊ. Ο Τόμσον ήταν πρώιμος υποστηρικτής του ΜακΓκόβερν και κάλυψε επικριτικά τις αντίπαλες εκστρατείες στο ολοένα και περισσότερο δημοφιλές περιοδικό Ρόλιν Στόουν. αριστερά|μικρογραφία| Φόβος και Παράνοια στη Προεκλογική Εκστρατεία '72 '72 (Εξώφυλλο Πρώτης Έκδοσης 1973 ) Ο Τόμσον κατέληξε ολοένα και πιό σκληρός επικριτής του Νίξον, τόσο κατά τη διάρκεια όσο και μετά την προεδρία του. Μετά τον θάνατο του Νίξον το 1994, ο Τόμσον τον περιέγραψε στο Rolling Stone ως έναν άνθρωπο που «θα μπορούσε να σου σφίξει το χέρι και την ίδια στιγμή να σε μαχαιρώσει πισώπλατα » και επίσης ότι «το φέρετό του [θα έπρεπε] να είχε εκτοξευθεί σε ένα από αυτά τα ανοιχτά κανάλια λυμάτων που αδειάζουν στον ωκεανό ακριβώς νότια του Λος Άντζελες. Ήταν γουρούνι και γελείο υποκατάστατο προέδρου. [Αυτός] ήταν ένας σατανικός άνθρωπος - σατανικός με τρόπο που μόνο όσοι πιστεύουν στη ύπαρξη του Διαβόλου μπορούν να κατανοήσουν."  Μετά τη προεδρική χάρη που απένειμε ο  Τζέραλντ Φορντ στον Νίξον το 1974, ο Χάντερ αναλογήστηκε την ετήσια σύνταξη ύψους 400.000 δολαρίων την οποία ο Νίξον εποφθαλμιούσε, και την οποία προσπάθησε να διασφαλίσειμε το να παραιτηθεί προτού του απαγγελθούν επίσημες κατηγορίες. Ενώ η εφημερίδα  Γουάσινκτον Ποστ προσέφερε τον οίκτο της για την «μοναχική και καταθλιπτική» κατάσταση του Νίξον μετά την εκδίωξή του από τον Λευκό Οίκο, ο Χάντερ έγραψε ότι «[αν] υπήρχε  αληθινή δικαιοσύνη σε αυτόν τον κόσμο, το ταγγισμένο κουφάρι του [του Νίξον] θα ήταν κάπου κάτω γύρω από το νησί του Πάσχα αυτή τη στιγμή, στην κοιλιά ενός σφυροκέφαλου καρχαρία». Ωστόσο, υπήρχε ένα κοινό πάθος μεταξύ των Τόμσον και Νίξον : η αγάπη για το αμερικάνικο ποδόσφαιρο, για το οποίο υπάρχει αναφορά στο Φόβος και Παράνοια στη Προεκλογική Εκστρατεία '72.
Η φήμη και οι συνέπειές της
H δημοσιογραφικό καριέρα του Τόμσον άρχισε να εμφανίζει πτωτική τάση μετά το ταξίδι του στην Αφρική για να καλύψει το Rumble in the Jungle —τον παγκόσμιο αγώνα πυγμαχίας βαρέων βαρών μεταξύ του Τζορτζ Φόρμαν και του Μοχάμεντ Αλί το 1974. Δεν παρακολούθησε τον αγώνα ενώ ήταν μεθυσμένος στο ξενοδοχείο του οπότε και δεν υπέβαλε άρθρο στο περιοδικό. Όπως το έθεσε ο Γουένερ στον κριτικό κινηματογράφου Roger Ebert στο ντοκιμαντέρ του 2008 Gonzo: The Life and Work of Dr. Χάντερ S. Τόμσον, «Μετά την Αφρική, απλά δεν μπορούσε να γράψει. Δεν μπορούσε να το βρεί μία συνοχή»
Το σχέδιο για τον Τόμσον να καλύψει την προεδρική εκστρατεία του 1976 για το Rolling Stone και αργότερα να δημοσιεύσει ένα βιβλίο, κατέρευσαν όταν ο Γουένερ ακύρωσε το πρότζεκτ χωρίς να ενημερώσει τον Τόμσον. Στη συνέχεια ο Γουένερ ανέθεσε στον Τόμσον να ταξιδέψει στο Βιετνάμ για να καλύψει αυτό που φαινόταν να ήταν το τέλος του πολέμου του Βιετνάμ. Ο Τόμσον έφτασε στη Σαϊγκόν τη στιγμή που το Νότιο Βιετνάμ κατέρρεε και την ώρα οι άλλοι δημοσιογράφοι έφευγαν από τη χώρα. Ο Γουένερ φέρεται να ακύρωσε την ασφάλιση ζωής που παρείχε το περιοδικό στον Τόμσον, γεγονός που επιδείνωσε τη σχέση του Τόμσον με το περιοδικό. Ο τόμσον παρέμεινε λίγο χρόνο στη Σαϊγκόν και αρνήθηκε να καταθέσει το άρθρο του για δέκα χρόνια, ενδίδοντας τελικά στη δέκατη επέτειο από την Άλωση της Σαϊγκόν.
Από τα τέλη της δεκαετίας του 1970 και μετά, το μεγαλύτερο μέρος του λογοτεχνικού έργου του Τόμσον εμφανίστηκε στην τετράτομη σειρά βιβλίων με τίτλο Τα Έγγραφα Γκόνζο. Ξεκινώντας με το Το Μεγάλο Κυνήγι Καρχαρία το 1979 και τελειώνοντας με το Καλύτερο από το Σεξ το 1994, η σειρά είναι σε μεγάλο βαθμό μια συλλογή από σπάνια άρθρα εφημερίδων και περιοδικών από την προ-γκόντζο περίοδο, μαζί με σχεδόν όλα τα άρθρα του Rolling Stone.
Ξεκινώντας γύρω στο 1980, ο Τόμσον μείωσε την παραγωγή γραπτών. Εκτός από τις επι πληρωμή δημόσιες εμφανίσεις, ουσιαστικά αποσύρθηκε  στο κτήμα του στο Γούντι Κρικ, απορρίπτοντας έργα και αναθέσεις ή αποτυγχάνοντας να τις ολοκληρώσει. Παρά την έλλειψη συνεισφορών στο περιοδικό, ο Γουένερ διατήρησε τον Τόμσον στο αναγεγραμένο προσωπικό του περιοδικού ως επικεφαλή του Τμήματος Εγχώριου Ρεπορτάζ, θέση που κατείχε μέχρι και το θάνατό του.
Το 1980, ο Τόμσον χώρισε από τη σύζυγό του Sandra Conklin. Την ίδια χρονιά κυκλοφόρησε το Where the Buffalo Roam, μια κινηματογραφική μεταφορά βασισμένη στο έργο του Τόμσον στις αρχές της δεκαετίας του 1970, με πρωταγωνιστή τον Μπιλ Μάρεϊ στον ρόλο του Τόμσον. Ο Μάρεϊ έγινε τελικά ένας από τους έμπιστους φίλους του Τόμσον. Αργότερα το ίδιο έτος, ο Τόμσον μετακόμισε στη Χαβάη για να ερευνήσει και να γράψει το Η Κατάρα του Λόνο, μια αφήγηση τύπου Gonzo για τον Μαραθώνιο της Χονολουλού το 1980. Εκτενώς εικονογραφημένο από τον Ralph Steadman, το κομμάτι εμφανίστηκε για πρώτη φορά στο Running το 1981 ως "Η Έφοδος της Παράξενης Ταξιαρχίας" και αργότερα εμφανίστηκε στο Playboy το 1983.
Πολλές από αυτές τις στήλες συγκεντρώθηκαν στο Gonzo Papers, Vol. 2: Generation of Swine: Tales of Shame and Degradation in the '80s (1988) και Gonzo Papers, Vol. 3: Songs of the Doomed: More Notes on the Death of the American Dream (1990), μια συλλογή από αυτοβιογραφικές αναμνήσεις, άρθρα και προηγουμένως αδημοσίευτο υλικό.
Μεταγενέστερα χρόνια
Κατά τις αρχές της δεκαετίας του 1990, ο Τόμσον ισχυρίστηκε ότι εργαζόταν σε ένα μυθιστόρημα με τίτλο Το Πόλο είναι η ζωή μου. Ένα αποσπασμά του εμφανίστηκε σε τεύχος του Rolling Stone το 1994 και ο ίδιος ο Τόμσον το περιέγραψε το 1996 ως «ένα βιβλίο για το σεξ ; όπως λέμε, σεξ, ναρκωτικά και ροκ εν ρολ. χει να κάνειμε τον διευθυντή μιας κινηματογραφικής αίθουσας ερωτικών ταινιών που αναγκάζεται να τραπέι σε φυγή και να κρυφτεί στα βουνά. Ερωτεύεται και αντιμετωπίζει ακόμη περισσότερους μπελάδες από ό,τι ήταν στη κινηματογραφική αίθουσα στο Σαν Φρανσίσκο» Το μυθιστόρημα επρόκειτο να κυκλοφορήσει από τον οίκο Random House το 1999 και μάλιστα του είχε ανατεθεί και σχετικός κωδικόςISBN 0-679-40694-8, αλλά δεν δημοσιεύτηκε ποτέ.
Τον Νοέμβριο του 2004, το Rolling Stone δημοσίευσε το τελευταίο κείμενο του Τόμσον στο περιοδικό, με τιτλο "Μοτοσυκλέτες Αναψυχής στην λωρίδα προσπέρασης: Φόβος και Παράνοια, Προεκλογική εκστρατεία 2004", μια σύντομη περιγραφή των προεδρικών εκλογών του 2004, στην οποία συνέκρινε την εκδίκαση της νομικής ένστασης για το αποτέλεσμα των εκλογών Μπους κατά Γκορ, με την πυρκαγιά στο Γερμανικό Κοινοβούλιο από τους Ναζί και έδωσε την έγκρισή του και επίσημα στον γερουσιαστή Τζον Κέρι, μακροχρόνιο φίλο, για την υποψηφιότητα του προέδρου των Η.Π.Α..
Φόβος και Παράνοια : Επανεκδόσεις
Η επόμενη, και προτελευταία, συλλογή του Τόμσον, με τίτλο Βασίλειο του Φόβου : Loathsome Secrets of a Star-Crossed Child in the Final Days of the American Century, προωθήθηκε από τα ΜΜΕ ως τα πρώτα απομνημονεύματα του Τόμσον. Εκδόθηκε το 2003, και συνδύαζε νέο υλικό (συμπεριλαμβανομένων και των σχολίων του Τόμσον για τις ημέρες του θεάτρου O'Farrell), επιλεγμένα άρθρα εφημερίδων και περιοδικών και άλλα παλαιότερα έργα.
Ο Τόμσον τελείωσε τη δημοσιογραφική του καριέρα με τον ίδιο τρόπο που την είχε ξεκινήσει: ως αθλητικογράφος. Από το 2000 μέχρι τον θάνατό του το 2005, έγραφε μια εβδομαδιαία στήλη που εμφνιζόταν στον ιστότοπο του αμερικάνικου αθλητικού δικτύου ESPN με τίτλο «Hey, Rube». Το 2004, οι Simon &amp; Schuster συγκέντρωσαν μερικές από τις στήλες από τα πρώτα χρόνια και τις κυκλοφόρησαν στα μέσα του 2004 ως Hey Rube: Blood Sport, the Bush Doctrine και The Downward Spiral of Dumbness.
Ο Τόμσον παντρεύτηκε τη βοηθό του Ανίτα Βέχμουκ στις 23 Απριλίου 2003.
Θάνατος
Στις 5:42 μ.μ. στις 20 Φεβρουαρίου 2005, ο Τόμσον πέθανε από αυτόπυροβολισμό στο κεφάλι στο Owl Farm, το «οχυρωμένο συγκρότημα» του στο Woody Creek του Κολοράντο. Ο γιος του Χουάν, η νύφη του Τζένιφερ και ο εγγονός του τον είχαν επισκεφθεί εκείνο το Σαββατοκύριακο. Η σύζυγός του Ανίτα, η οποία βρισκόταν στο Aspen Club, ήταν στο τηλέφωνο μαζί του καθώς όπλισε την σκανδάλη του όπλου. Σύμφωνα με την εφημερίδα Aspen Daily News, ο Τόμσον της ζήτησε να γυρίσει σπίτι για να τον βοηθήσει να γράψει τη στήλη του για το ESPN και μετά άφησε το τηλέφωνο στο τραπέζι. Η Ανίτα είπε ότι μπέρδεψε το όπλισμα του όπλου για τον ήχο των κλειδιών της γραφομηχανής του και έκλεισε το τηλέφωνο καθώς ο Τόμσον τραβούσε την σκανδάλη. Ο Γουίλ και η Τζένιφερ ήταν στο διπλανό δωμάτιο όταν άκουσαν τον πυροβολισμό, αλλά υπέθεσαν ότι ο ήχος είζε προκληθεί από την πτώση βιβλίου και γιαυτό δεν έλεγξαν αμέσως τον Τόμσον. Ο Χουάν Τόμπσον βρήκε το σώμα του πατέρα του. Σύμφωνα με την έκθεση της αστυνομίας και τα αρχεία του κινητού της Anita, τηλεφώνησε στο γραφείο του σερίφη μισή ώρα αργότερα, μετά βγήκε έξω και έριξε με το κυνηγετικό όπλο τρείς φορές στον αέρα «προς τιμή του θανάτου του πατέρα του». Το αστυνομικό δελτίο ανέφερε ότι στη γραφομηχανή του Τόμσον υπήρχε ένα κομμάτι χαρτί με την ημερομηνία «22 Φεβ. '05» και μια λέξη, «σύμβουλος».
Χρόνια κατάχρησης με αλκοόλ και κοκαΐνη είχαν συμβάλει στο πρόβλημά του με την κατάθλιψη. Ο στενός κύκλος του Τόμσον είπε στον Τύπο ότι είχε κατάθλιψη και πάντα έβρισκε τον Φεβρουάριο έναν "ζοφερό" μήνα, με την ποδοσφαιρική σεζόν να έχει μόλις τελειώσει και τον σκληρό χειμώνα του Κολοράντο να μαίνεται. Η προχωρημένη ηλικία του και τα χρόνια ιατρικά προβλήματα του (συμπεριλαμβανομένης μίας εγχείρησης αντικατάστασης ισχίου) τον είχαν καταβάλει ψυχολογικά. Μουρμούριζε συχνά «Ο μπόμπιρας γερνάει». Το περιοδικό Rolling Stone δημοσίευσε ένα σημείωμα του Τόμσον προς την σύζυγό του, που ο Ντάγκλας Μπρίνκλεϊ θεωρούσε πως ήταν ένα ιδιότυπο σημείωμα αυτοκτονίας, με τίτλο "Τελείωσε η Ποδοσφαιρική Σεζόν". Έγραφε: ''« Οχι άλλοι αγώνες. Οχι άλλες βόμβες. Οχι άλλοι περίπατοι. Οχι άλλη διασκέδαση. Οχι άλλο κολύμπι. 67. Τουτέστι 17 χρόνια πέρα από τα 50. 17 περισσότερα από όσα χρειαζόμουν ή ήθελα. Βαρεμάρα. Γκρινιάζω διαρκώς. Δεν είμαι πλάκα ; για κανέναν. 67. Γίνεσαι άπληστος. Συμπεριφέρσου ανάλογα με τα χρόνια σου. Ηρέμησε ; Δεν θα πονέσει.»''Ο φίλος και συνεργάτης του Τόμσον, εικονογράφος Ραλφ Στίντμαν έγραψε: «''Μου είχε πεί πριν από 25 χρόνια ότι θα αισθανόταν πραγματικά παγιδευμένος αν δεν ήξερε ότι ανα πάσα στιγμμή θα μπορούσε να αυτοκτονήσει. Δεν ξέρω αν ήταν γενναίο ή ηλίθιο ή κατι άλλο, άλλα ήταν μάλλον αναπόφευκτο. Νόμιζω ότι η υποκείμενη αλήθεια σε όλα τα γραπτά του είναι ότι ο Τόμσον πίστευε αυτά που έλεγε. Αν αυτό αποτελεί πηγή ψυχαγωγίας για εσάς, τότε εντάξει. Αν πιστέυετε ότι τα γραπτά του θα σας παρείχαν κάποια διαφώτιση, τότε ακόμα καλύτερα. Αν αναρωτιέστε αν κατέλυψε στον παράδεισο ή στην κόλαση, να είστε σίγουροι ότι αφού θα έκανε μια γύρα και στα δύο μέρη και έβρισκε σε ποιό μέρος είχε καταλήξει ο Ρίτσαρντ Μίλχαους Νίξον'', θα φρόντιζε να μείνει εκεί. Πέρα από το οτιδήποτε, δεν άντεχε την βαρεμάρα. Αλλά θα πρέπει να έχει το μέρος και ποδόσφαιρο ; και παγώνια...»
Κηδεία
Στις 20 Αυγούστου 2005, σε μια ιδιωτική κηδεία, οι στάχτες του Τόμσον εκτοξεύτηκαν από ένα κανόνι. Αυτό συνοδευόταν από κόκκινα, άσπρα, μπλε και πράσινα πυροτεχνήματα—τα οποία πυροδοτήθηκαν υπό τη μελωδία των τραγουδιών Spirit in the Sky του Norman Greenbaum και Mr. Tambourine Man  του Bob Dylan. Το κανόνι τοποθετήθηκε στην κορυφή ενός πύργου ύψους 50 μέτρων που είχε το σχήμα μιας γροθιάς με δύο αντίχειρες, στο κέντρο της οποίας φώλιαζε ένα χάπι πεγιότ, ένα σύμβολο που χρησιμοποιήθηκε αρχικά το 1970 στην εκστρατεία του για σερίφη της κομητείας Πίτκιν του Κολοράντο. Τα σχέδια για το μνημείο σχεδιάστηκαν αρχικά από τους Τόμσον και Στίντμαν και παρουσιάστηκαν ως μέρος ενός προγράμματος Omnibus στο BBC με τίτλο Fear and Loathing in Gonzovision (1978). Περιλαμβάνεται ως ειδική ενότητα στο δεύτερο δίσκο της κυκλοφορίας του 2004 Criterion Collection DVD του Φόβος και Παράνοια στο Λας Βέγκας, και φέρει την ετικέτα Φόβος και Παράνοια στον δρόμο για το Χόλιγουντ. Σύμφωνα με τη χήρα του, Ανίτα, η κηδεία που κόστισε 3 εκατομμυρία δολαρία χρηματοδοτήθηκε από τον ηθοποιό Τζόνι Ντεπ, ο οποίος ήταν στενός φίλος του Τόμσον. Ο Ντεπ είπε στο Associated Press, «Το μόνο που κάνω είναι να βεβαιωθώ ότι η τελευταία του επιθυμία εκπληρώθηκε. Θέλω απλώς να αποχαιρετίσω τον φίλο μου με τον τρόπο που ήθελε να αποχωρήσει." Υπολογίζεται ότι παρευρέθηκαν 280 άτομα, συμπεριλαμβανομένων των Αμερικανών γερουσιαστών Τζον Κέρρυ, οι παρουσιαστές της τηλεοπτικής εκπομπής 60 Minutes Ed Bradley και Charlie Rose ; οι ηθοποιοί Τζακ Νίκολσον, Τζον Κιούζακ, Μπιλ Μάρεϊ, Μπενίσιο Ντελ Τόρο , Σον Πεν και Τζός Χάρτνετ ; οι μουσικοί Lyle Lovett, John Oates και David Amram και ο καλλιτέχνης και μακροχρόνιος φίλος Ραλφ Στίντμαν.
Στυλ γραφής
Παρά το γεγονός ότι ο ίδιος είχε προσωπικά περιγράψει το έργο του ως "Gonzo", κατέληψε ευθύνη των μεταγενέστερων κριτκών να διατυπώσουν τι σήμαινε στην πραγματικότητα ο όρος. Ενώ η προσέγγιση του Τόμσον περιλάμβανε ξεκάθαρα την εισαγωγή του εαυτού του ως συμμετέχοντα στα γεγονότα της αφήγησης, περιλάμβανε επίσης και την προσθήκη φανταστικών, μεταφορικών στοιχείων, δημιουργώντας έτσι, για τον αμύητο αναγνώστη, ένα φαινομενικά συγκεχυμένο κράμα γεγονότων και μυθοπλασίας, αξιοσημείωτο για τις σκόπιμα ασαφείς γραμμές μεταξύ των δύο πόλων. Ο Τόμσον, σε μια συνέντευξη του 1974 στο Πλέϊ Μπόϊ προσέφερε την απόψη του στο θέμα, λέγοντας: «Σε αντίθεση με τον Τομ Γούλφ ή τον Γκέϊ Ταλέσι, σχεδόν ποτέ δεν προσπαθώ να αναδημιουργήσω μια ιστορία. Και οι δύο είναι πολύ καλύτεροι ρεπόρτερ από μένα, αλλά έπειτα, δεν θεωρώ τον εαυτό μου ως ρεπόρτερ». Ο Τομ Γούλφ θα περιέγραφε αργότερα το στυλ του Τόμσον ως "... εν μέρει δημοσιογραφία και εν μέρει προσωπικά απομνημονεύματα αναμεμειγμένα με χείμαρρους επινόησης και άγριας ρητορίας.» Ή όπως θα ανέφερε μια περιγραφή των διαφορών ανάμεσα στα στυλ του Τόμσον και του Γούλφ, "Ενώ ο Τομ Γουλφ ειδικεύθηκε στην τεχνική του να είναι ένας αμέτοχος παρατηρητής, ο Τόμσον ειδκεύθηκε στην τέχνη του να είσαι μέσα στα πράγματα ."
Η πλειοψηφία των δημοφιλέστερων και πιο αναγνωρισμένων έργων του Τόμσον εμφανίστηκαν στις σελίδες του περιοδικού Rolling Stone. Μαζί με Τζο Έστερχαζ και τον Ντέιβιντ Φέλτον, ο Τόμσον έπαιξε καθοριστικό ρόλο στην επέκταση της ύλης του περιοδικού πέρα από την μουσική κριτική. Πράγματι, ο Τόμσον ήταν το μοναδικό μέλος της συντακτικής ομάδας του περιοδικού που δεν υπέβαλε ποτέ μουσικό άρθρο στο περιοδικό. Ωστόσο, τα άρθρα του ήταν πάντα γεμάτα με ένα ευρύ φάσμα αναφορών ποπ μουσικής που κυμαίνονταν από τον Howlin' Wolf έως τον Λου Ριντ. Οπλισμένος με τις πρώτες μηχανές φαξ όπου κι αν πήγαινε, είχε αποκτήσει φήμη επειδή έστελνε αυθαίρετα δυσανάγνωστες χειρόγραφες υποβολές άρθρων στα γραφεία του περιοδικού στο Σαν Φρανσίσκο καθώς ένα τεύχος επρόκειτο να τυπωθει προς δημοσίευση.
Ο Ρόμπερτ Λαβ, συντάκτης του Τόμσον για 23 χρόνια στο Rolling Stone, έγραψε: «Η διαχωριστική γραμμή μεταξύ πραγματικότητας και φαντασίας σπάνια θολώνονταν και δεν χρησιμοποιούσαμε πάντα πλάγιους χαρακτήρες ή κάποια άλλη τυπογραφική ένδειξη για να στρέψουμε την προσοχή του αναγνώστη στις εναλλαγ'ες πραγματικού-φανταστικού. Αλλά αν υπήρχαν ζωντανοί, αναγνωρίσιμοι άνθρωποι σε μια σκηνή, λαμβάναμε ορισμένα βήματα. . . Ο Χάντερ ήταν στενός φίλος πολλών επιφανών Δημοκρατικών, βετεράνων των δέκα ή περισσότερων προεδρικών εκστρατειών που κάλυψε, οπότε σε περίπτωση αμφιβολίας, καλούσαμε τον γραμματέα Τύπου. «Οι άνθρωποι θα πιστέψουν σχεδόν κάθε στρεβλή ιστορία για πολιτικούς ή την Ουάσιγκτον», είχε πει κάποτε και είχε δίκιο».
Η χαλιναγώγηση της διαχωριστικής γραμμής μεταξύ του γεγονότος και της μυθοπλασίας του έργου του Τόμσον παρουσίασε ένα πρακτικό πρόβλημα για τους εκδότες και τους επιμελητές του έργου του. Ο Λάβ χαρακτήρισε την επιμέλεια του έργου του Τόμσον ως «ένα από τα πιο περίπλοκη διαδικάσία στον εκδοτικό κόσμο» και «για τους αμύητους, ήταν ένα ταξίδι σε ένα δημοσιογραφικό λούνα παρκ, όπου δεν ήξερες τι ήταν αληθινό και τι όχι. Ήξερες ότι θα έπρεπε να μάθεις αρκετά για το θέμα για να ξέρεις που ξεκίνούσε η μυθοπλασία και που τελείωσε η πραγματικότητα. Ο Χάντερ ήταν απαιτούσε ακρίβεια στους αριθμούς, στις λεπτομέρειες όπως το μεικτό βάρος και τους κωδικούς μοντέλων (αυτοκινήτων), τους στίχους και τα διαμέτρηματα (όπλων και πυρομαχικών), και δεν κανένας δεν μπορούσε να προσποιηθεί τέτοιου είδους γνώσεις."
Προσωπικότητα
Ο Τόμσον συχνά χρησιμοποιούσε ένα μείγμα μυθοπλασίας και γεγονότων όταν απεικόνιζε τον εαυτό του στα γραπτά του, μερικές φορές χρησιμοποιώντας το χαρακτήρα του Ραούλ Ντουκ ως καλλιτεχνική του περσόνα, σκιαγραφόντας τον ως έναν σκληρό, αλλοπρόσαλλο, αυτοκαταστροφικό δημοσιογράφο που έπινε συνεχώς αλκοόλ και έπαιρνε παραισθησιογόνα ναρκωτικά. . Η φαντασίωση των ξεσπασμάτων βίας, η οποία συνήθως περιγράφεται με γλαφυρό, γκροτέσκο αλλά και με κωμικο τρόπο ήταν επίσης ένα χαρακτηριστικό στοιχείο των γραπτών του και ένα παράδειγμα του "μαύρου" χιούμορ του.
Στα τέλη της δεκαετίας του 1960, η θρησκεία "Η Εκκλησία της Παγκόσμιας Ζωής" απένειμε στον Τόμσον τιμητικό διδακτορικό τίτλο, οπότε και πλέον μπορούσε να αποκαλείται "Δόκτορ" Τόμσον.
Αρκετοί κριτικοί είχαν σχολιάσει ότι καθώς μεγάλωνε, η δαιχωριστική ανάμεσα στον ίδιο και την λογοτεχνική του περσόνα έγινε όλο και πιο θολή. Ο Τόμσον παραδέχτηκε κατά τη διάρκεια μιας συνέντευξης στο BBC το 1978 ότι μερικές φορές ένιωθε πιεσμένος να υιοθετήσει την λογοτεχνική περσόνα που είχε δημιουργήσει, προσθέτοντας: «Ποτέ δεν είμαι σίγουρος ποιος οι άνθρωποι περιμένουν να είμαι. Πολύ συχνά, αυτές οι δύο πλευρές του χαρακτήρα μου έρχονται σε σύγκρουση ; πιο συχνά παρα ποτέ. . . Ζω μια φυσιολογική ζωή και δίπλα μου υπάρχει αυτός ο μύθος, που μεγαλώνει και ξεφυτρώνει και παραμορφώνεται όλο και περισσότερο. Όταν με προσκαλούν, ας πούμε, να μιλήσω σε πανεπιστήμια, δεν είμαι σίγουρος αν προσκαλούν τον Ντιουκ ή τον Τόμσον. Δεν είμαι σίγουρος ποιος να είμαι»
Το στυλ γραφής και η εκκεντρική προσωπικότητα του Τόμσον δημιούργησαν ένα φανατικό κοινό τόσο στους λογοτεχνικούς κύκλους όσο και στους κύκλους των θιασωτών της κουλτούρας των ναρκωτικών, και αυτή η φήμη επεκτάθηκε και σε ευρύτερους τομείς μετά και την απεικόνιση του χαρακτήρα του τρεις φορές σε μεγάλες κινηματογραφικές ταινίες. Ως εκ τούτου, τόσο το στυλ γραφής όσο και η προσωπικότητά του έχουν μιμηθεί ευρέως, και η φυσιογνωμία του του έχει γίνει ακόμη και δημοφιλής ενδυματολογική επιλογή ως "στολή" για τις Απόκριες.
Πολιτικές πεποιθήσεις
Ο Τόμσον ήταν λάτρης των όπλων και των εκρηκτικών (στη γραφή και στη ζωή του) και διέθετε μια τεράστια συλλογή από όπλα, τουφέκια, κυνηγετικά όπλα και διάφορα αυτόματα και ημιαυτόματα όπλα,  δακρυγόνα και πολλές αυτοσχέδιες εκρηκτικές συσκευές. Ήταν υπέρμαχος του δικαιώματος στην οπλοφορία και της προάσπισης της ιδιωτικότητας του κάθε πολίτη. Ήταν μέλος της Αμερικάνικής Ένωσης Οπλοκατοχής ; ο Τόμσον ήταν επίσης συνιδρυτής του του Οργανισμού του 4ου Τροποποιήτικού Άρθρου (Fourth Amendment Foundation), μιας οργάνωσης που παρείχε νομική υποστήριξη στα  θύματα παράνομης έρευνας  από τις αρχές και κατάσχεσης των περιουσιών τους.
Μέρος της δραστηριότητας του με το Fourth Amendment Foundation επικεντρώθηκε στην υποστήριξη της Lisl Auman, μιας γυναίκας από το Κολοράντο που καταδικάστηκε σε ισόβια το 1997 με κατηγορίες για φόνο για τον θάνατο του αστυνομικού Bruce VanderJagt, παρά τις αντιφατικές δηλώσεις και τα αμφίβολα αποδεικτικά στοιχεία. Ο Τόμσον οργάνωσε συγκεντρώσεις, παρείχε νομική υποστήριξη και συνέγραψε ένα άρθρο στο τεύχος Ιουνίου 2004 του Vanity Fair περιγράφοντας την υπόθεση. Το Ανώτατο Δικαστήριο του Κολοράντο ακύρωσε τελικά την ποινή της Auman τον Μάρτιο του 2005, λίγο μετά τον θάνατο του Τόμσον, και η Auman είναι πλέον ελεύθερη. Οι υποστηρικτές της Auman δήλωσαν ότι η υποστήριξη και η δημοσιότητα που παρέιχε ο Τόμσον ήταν αποφασιστικοί συντελεστές στην επιτυχή έφεσηκαι αθώωση.
Ο Τόμσον ήταν επίσης ένθερμος υποστηρικτής της νομιμοποίησης των ναρκωτικών και έγινε γνωστός για τις λεπτομερείς αφηγήσεις του για τη δική του χρήση ναρκωτικών. Υπήρξε από τους πρώτους υποστηρικτές του Εθνικού Οργανισμού για τη Μεταρρύθμιση των Νόμων για τη Μαριχουάνα και υπηρέτησε στο συμβουλευτικό συμβούλιο της ομάδας για περισσότερα από 30 χρόνια, μέχρι το θάνατό του. Είπε σε έναν δημοσιογράφο το 1997 ότι τα ναρκωτικά πρέπει να νομιμοποιηθούν «χωρίς εξαιρέσεις. Μπορεί αυτό να φανεί λίγο σκληρό σε κάποιους ανθρώπους για λίγο, αλλά νομίζω ότι είναι ο μόνος τρόπος να αντιμετωπίσεις τα ναρκωτικά. Σας καλώ να εξετάσετε την περίπτωση της Ποτοαπαγόρευσης. Το μόνο που πέτυχε ήταν να πλουτίσει πολλούς εγκληματίες»
Σε ένα γράμμα του 1965 προς τον φίλο του Πολ Σεμόνιν, ο Τόμσον εξέφρασε ένα συναίσθημα στοργής για τους διεθνές εργατικό συνδικάτο Industrial Workers of the World, σχολιάζοντας : «Τους τελευταίους μήνες έχω αρχίσει να τρέφω μια συμπάθεια προς τον Τζο Χιλ και τους συντρόφους του που, αν μη τι άλλο, είχαν την σωστή ιδέα. Όχι όμως και το κατάλληλο τρόπο. Πιστεύω ότι το IWW ήταν πιθανώς το τελευταία ανθρώπιστικό ιδεώδες που γεννήθηκε στην αμερικανική πολιτική.» Σε μια άλλη επιστολή προς τον Σέμονιν, ο Τόμσον έγραψε ότι συμφωνούσε με τον  Καρλ Μαρξ και τον συνέκρινε με τον Τόμας Τζέφερσον. Σε μια επιστολή του προς τον Γουίλιαμ Κένεντι, ο Τόμσον εκμυστηρεύτηκε ότι «είχε αρχίσει να αντιλαμβάνεται το σύστημα του καπιταλισμού ως το απόλυτα μεγαλύτερο κακό στην ιστορία της ανθρώπινης αγριότητας». Στο ντοκιμαντέρ Πρωινό με τον Χάντερ, ο Τόμσον εμφανίζεται σε πολλές σκηνές φορώντας διαφορετικές μπλούζες με την εικόνα του Che Guevara. Επιπλέον, ο ηθοποιός και φίλος του Μπενίσιο Ντελ Τόρο είχε δηώσει ότι ο Τόμσον διατηρούσε ένα μεγάλων διαστάσεων ποτραίτο του Che στην κουζίνα του. Ο Τόμσον έγραψε άρθρα προς στήριξη των Αφροαμερικανών δικαιωμάτων και του κινήματος για τα πολιτικά δικαιώματα. Επέκρινε έντονα την κυριαρχία στην αμερικανική κοινωνία αυτών που αποκαλούσε «δομές της λευκής εξουσίας».
Μετά τις επιθέσεις της 11ης Σεπτεμβρίου, ο Τόμσον εξέφρασε σκεπτικισμό σχετικά με την επίσημη ιστορία σχετικά με το ποιος ήταν υπεύθυνος για τις επιθέσεις. Πρότεινε σε αρκετούς δημοσιογράφους την θεωρία ότι μπορεί να διενεργήθηκε από την κυβέρνηση των ΗΠΑ ή με τη βοήθεια της κυβέρνησης, αν και παραδεχόταν ότι δεν είχε τρόπο να αποδείξει τη θεωρία του.
Το 2004, ο Τόμσον έγραψε: «Ο [Ρίτσαρντ] Νίξον ήταν επαγγελματίας πολιτικός και περιφρονούσα όλα όσα υποστήριζε – αλλά αν ήταν υποψήφιος πρόεδρος φέτος ενάντια στη διαβολική συμμορία των Μπους – Τσένι, ευχαρίστως θα τον ψήφιζα».
Υποτροφίες
Η χήρα του Τόμσον ίδρυσε μια υποτροφία στη Σχολή Γενικών Σπουδών του Πανεπιστημίου Κολούμπια για βετεράνους του στρατού των ΗΠΑ και μια υποτροφία στο Πανεπιστήμιο του Κεντάκι για φοιτητές δημοσιογραφίας. Το Colorado NORML δημιούργησε την Υποτροφία Χάντερ Σ. Τόμσον η οποία καλύπτει όλα τα έξοδα για έναν δικηγόρο ή φοιτητή νομικής για να παρακολουθήσει το συνέδριο της Νομικής Επιτροπής NORML στο Άσπεν, το οποίο συνήθως διεξάγεται τις πρώτες ημέρες του Ιουνίου κάθε έτους. Τα ποσά που αποφέρει μια σιωπηλή δημοπρασία καταφέρνουν να καλύψουν τα έξοδα για δύο νικητές εδώ και μερικά χρόνια. Πολλοί από τους υπότροφους κατέλυψαν να σκήσουν δικηγορία στο κλάδο υπεράσπισης της νομιμοποίησης της κάνναβης σε κρατικό και εθνικό επίπεδο.
Βιβλία
Ο Τόμσον έγραψε μια σειρά από βιβλία, τα οποία εκδόθηκαν από το 1966 έως το τέλος της ζωής του. Τα πιο γνωστά έργα του περιλαμβάνουν τα Οι 'Αγγελοι της Κόλασης: Η παράξενη και φριχτή οδύσσεια των περιθωριακών συμμοριών μοτοσυκλέτας, Φόβος και Παράνοια στο Λάς Βέγκας, Το Ημερολόγιο του Ρουμιού, Η κατάρα του Λόμο και Σκρούτζακ.
Άρθρα
Ως δημοσιογράφος με καρίερα δεκαετιών, ο Τόμσον δημοσίευσε πολλά άρθρα σε διάφορα περιοδικά. Έγραψε για πολλές εκδόσεις, συμπεριλαμβανομένων των Rolling Stone, Esquire, The Boston Globe, Chicago Tribune, The New York Times, The San Francisco Examiner, Time, Vanity Fair, The San Juan Star και Playboy. Ήταν επίσης επίτιμος συντάκτης για μια μόνο έκδοση της εφημερίδας The Aspen Daily News. Μια συλλογή 100 άρθρων του από την εφημερίδα The San Francisco Examiner δημοσιεύτηκε το 1988 ως Τα έγγραφα Γκόνζο Τόμος 2: Η γενιά του Γουρουνιού: Ιστορίες Ντροπής και Εξαθλίωσης στη δεκαετία του '80. Μια συλλογή άρθρων του για το περιοδικό Rolling Stone κυκλοφόρησε το 2011 ως ''Φόβος και Παράνοια στο Rolling Stone: Τα περίφημα γραπτά του Χάντερ Σ. Τόμσον''. Το βιβλίο επιμελήθηκε ο συνιδρυτής και εκδότης του περιοδικού, Γιάν Σ. Γουέννερ, ο οποίος παρείχε επίσης μια εισαγωγή στη συλλογή.
Επιστολές
Ο Τόμσον έγραψε πολλά επιστολές, οι οποίες ήταν το κύριο μέσο προσωπικής επικοινωνίας του. Κρατούσε αντίγραφα όλων των επιστολών του, συνήθως δακτυλογραφημένα, μια συνήθεια που ξεκίνησε στα εφηβικά του χρόνια.
Η Επιστολές Φόβου και Παράνοιας είναι μια συλλογή τριών τόμων με επιλογές από την αλληλογραφία του Τόμσον, που επιμελήθηκε ο ιστορικός Douglas Brinkley. Ο πρώτος τόμος, Η Περήφανη Λεωφόρος, εκδόθηκε το 1997 και περιέχει επιστολές από το 1955 έως το 1967. Ο τομός  Φόβος και Παράνοια στην Αμερική δημοσιεύτηκε το 2000 και περιέχει επιστολές που χρονολογούνται από το 1968 έως το 1976. Ένας τρίτος τόμος, με τίτλο Ο Στασιαστής : Παροξυσμοί, ξεσπάσματα και Αφορισμοί από την κορυφή του βουνού 1977-2005, επιμελήθηκε από τον  Douglas Brinkley και τη εκδοσή του έχει αναλάβειο εκδοτικος οίκος Simon & Schuster από το 2005. Μέχρι και τον Μάρτιο του 2019, δεν έχει ακόμη πωληθεί στο κοινό. Περιέχει μια ειδική εισαγωγή του Τζόνι Ντεπ.
Εικονογραφήσεις
Συνοδεύοντας την εκκεντρική και πολύχρωμη γραφή του Χάντερ Τόμσον, οι εικονογραφήσεις του Βρετανού καλλιτέχνη Ραλφ Στίντμαν παρέχουν οπτικές αναπαραστάσεις του στυλ Γκόνζο. Ο Στίντμαν και ο Τόμσον ανέπτυξαν μια επαγγελματική σχέση. Οι δυο τους συνεργάστηκαν πολλές φορές κατά τη διάρκεια της καριέρας του Τόμσον, αν και κατά καιρούς ήταν γνωστό ότι μάλωναν βίαια. Το ντοκιμαντέρ του Γουέϊν Γούινγκ για τον Χάντερ απαθανάτισε μια συνάντηση όπου ο Στίντμαν λέει στον Χάντερ ότι πιστεύει ότι τα σχέδιά του συνέβαλαν στην επιτυχία του Φόβος και Παράνοια στο Λας Βέγκας όσο και το κείμενο του Χάντερ. Ο Χάντερ ήταν έξαλλος με αυτήν την ιδέα και η σχέση τους ήταν σίγουρα κατά καιρούς τεταμένη. Τα τελευταία χρόνια, ο Στίντμαν είχε περιγράψει τον Χάντερ ως «αγενή» και «νταή». Έτσι, ενώ είναι δημοσίως γνωστοί ως σπουδαίοι φίλοι, η αληθινή φύση της σχέσης τους ήταν πολύ πιο πολύπλοκή.
Φωτογραφία
Ο Τόμσον ήταν ένας αφοσιωμένος ερασιτέχνης φωτογράφος σε όλη του τη ζωή και οι φωτογραφίες του εκτέθηκαν μετά τον θάνατό του σε γκαλερί τέχνης στις Ηνωμένες Πολιτείες και στο Ηνωμένο Βασίλειο. Στα τέλη του 2006, η AMMO Books δημοσίευσε μια περιορισμένης έκδοσης συλλογή 224 σελίδων με φωτογραφές του Τόμσον  με την ονομασία ''Γκόνζο: Φωτογραφίες από τον Χάντερ Σ. Τόμσον'', με εισαγωγή του Τζόνι Ντεπ. Οι εικόνες που περιλαμβάνονται είναι ένας αμάγαλμα των θεμάτων που κάλυπτε, στυλιζαρισμένων αυτοπροσωπογραφιών και καλλιτεχνικών φωτογραφιών νεκρής φύσης. Η εφημερίδα London Observer χαρακτήρισε τις φωτογραφίες «εκπληκτικά καλές» και σημείωσε ότι «οι φωτογραφίες του Τόμσον μας αποθανατίζουν εξόχως, από κάθε άποψη, αληθινούς ανθρώπους και αληθινά χρώματα».
Ταινίες μεγάλου μήκους
εναλλ.=Poster with illustration of two half-human, half-beasts standing over the US flag in the shape of the contiguous United States|μικρογραφία| Αφίσα του Ραλφ Στιντμαν για το Where the Buffalo Roam (1980), η πρώτη ταινία που απεικόνιζε μια φανταστική εκδοχή του Τόμσον. Η ταινία Όπου περιδιαβαίνει το Βουβάλι (1980) απεικονίζει πολλές φανταστικές προσπάθειες του Τόμσον να καλύψει τον τελικό του πρωταθλήματος Αμερικανικού Ποδοσφαίρου Super Bowl και τις προεδρικές εκλογές των ΗΠΑ το 1972. Πρωταγωνιστεί ο Μπιλ Μάρεϊ ως Τόμσον και ο Πήτερ Μπόϊλ ως ο δικηγόρος του Τόμσον, Όσκαρ Ζέτα Ακόστα, του οποίου ο χαρακτήρας φέρει το όνομα Carl Lazlo, Esq.
Η κινηματογραφική μεταφορά του Φόβος και Παράνοια στο Λας Βέγκας του 1998 σκηνοθετήθηκε από τον βετεράνο μέλος των Μόντι Πάϊθον, Τέρι Γκίλιαμ. Τον πρωταγωνιστικό ρόλο είχε ο Τζόνι Ντεπ (ο οποίος μετακόμισε στο υπόγειο του Τόμσον για να «μελετήσει» την προσωπικότητα του Τόμσον πριν τον υποδυθεί στην ταινία) ως Ράουλ Ντουκ και ο Μπενίσιο Ντελ Τόρο ως Όσκαρ Ζέτα Ακόστα. Η ταινία έχει αποκτήσει φανατικό κοινό και θεωρειται από πολλούς ως καλτ ταινία.
Στην ταινία του 2001  'Αλι, τον Τόμσον υποδύεται για λίγο ο ηθοποιός Λι Κάμινγκς.
Η κινηματογραφική μεταφορά του μυθιστορήματος του Τόμσον Το Ημερολόγιο του Ρουμιού κυκλοφόρησε τον Οκτώβριο του 2011, με πρωταγωνιστή επίσης τον Τζόνι Ντεπ ως τον κύριο χαρακτήρα, Πολ Κεμπ. Το μυθιστόρημα ήταν εμπνευσμένο από τις εμπειρίες του ίδιου του Τόμσον στο Πουέρτο Ρίκο. Τ ο βιβλίο διασκευάστηκε για την ταινία και σκηνοθετήθηκε από τον Μπρους Ρόμπινσον.
Σε μια συνέντευξη τύπου για την προώθηση της ταινίας, ο Ντεπ είπε ότι θα ήθελε να διασκευάσει και τα υπόλοιπα μυθιστορήματα του Τόμσον για τη μεγάλη οθόνη: «Θα συνέχιζα να υποδύομαι τον Χάντερ. Μου παρέχει μια μεγάλη ικανοποίηση, γιατί μεταξύ άλλων έχω την ευκαιρία να επισκεφτώ τον παλιό μου φίλο που μου λείπει πολύ.»
Ντοκιμαντέρ
To Φόβος και παράνοια στην Γκόνζοβίσιον (1978) είναι ένα εκτεταμένο τηλεοπτικό προφίλ από το BBC. Μπορείτε να το βρείτε στον δίσκο 2 της έκδοσης The Criterion Collection του Φόβος και παράνοια στο Λας Βέγκας.
Οι αδερφοί Μίτσελ, ιδιοκτήτες του θεάτρου O'Farrell στο Σαν Φρανσίσκο, γύρισαν ένα ντοκιμαντέρ για τον Τ'ομσον το 1988 με τίτλο ''Χάντερ Σ. Τόμσον : Οι τρελοί δεν πεθαίνουν ποτέ''.
Στο Προσγείωση στην Πραγματικότητα: Αναζητώντας το Αμερικανικό Όνειρο (2004) ο Τόμσον δίνει στον σκηνοθέτη Άνταμ Λάϊλεϊ μια εικόνα για τη φύση του αμερικανικού ονείρου πίνοντας ποτά στην ταβέρνα Woody Creek.
''Αγόρασε το εισιτήριο, Απόλαυσε την Διαδρομή: Ο Χάντερ Σ. Τόμσον στον Κινηματογράφο'' (2006) σκηνοθετήθηκε από τον Τομ Θούρμαν σε σενάριο Τομ Μάρκσμπούρι και παραγωγής του Starz Entertainment Group. Το πρωτότυπο ντοκιμαντέρ περιλαμβάνει συνεντεύξεις με τον στενό κύκλο της οικογένειας και των φίλων του Τόμσον, αλλά ο πυρήνας της ταινίας επικεντρώνεται στον τρόπο με τον οποίο η ζωή του συχνά επικαλύπτεται με πολλές διασημότητες του Χόλιγουντ που έγιναν στενοί φίλοι του, όπως ο Τζόνι Ντεπ, ο Μπενίσιο Ντελ Τόρο, ο Μπιλ Μάρεϊ, Σον Πεν, Τζον Κιούζακ, η σύζυγος του Τόμσον, Ανίτα, ο γιος Χουάν, οι πρώην γερουσιαστές Τζόρτζ Μακ Γκόβερν και Γκάρι Χαρτ, οι συγγραφείς Τομ Γουλφ και Γούιλλιαμ Φ. Μπάκλεϊ οι ηθοποιοί Γκάρι Μπιούσι και Χάρι Ντιν Στάντον και ο εικονογράφος Ραλφ Στίντμαν μεταξύ άλλων.
Blasted ! ! The Gonzo Patriots of Χάντερ S. Τόμσον (2006), σε παραγωγή, σκηνοθεσία, φωτογραφία και επιμέλεια του Blue Kraning, είναι ένα ντοκιμαντέρ για τους οπαδούς που προσέφεραν εθελοντικά τα ιδιόκτητα πυροβόλα και κανόνια τους για να εκτοξεύσουν τις στάχτες του αείμνηστου συγγραφέα, Χάντερ Σ. Τόμσον. Εκανε πρεμιέρα στο Starz Denver International Film Festival το 2006, ως μέρος μιας σειράς αφιερώματος στον Τόμσον που πραγματοποιήθηκε στο Denver Press Club.
Το 2008, ο βραβευμένος με Όσκαρ ντοκιμαντέρ Άλεξ Γκίμπνεΐ ( Enron: The Smartest Guys in the Room, Taxi to the Dark Side ) έγραψε και σκηνοθέτησε ένα ντοκιμαντέρ για τον Τόμσον, με τίτλο Gonzo: The Life and Work of Dr. Χάντερ S. Τόμσον. Η ταινία έκανε πρεμιέρα στις 20 Ιανουαρίου 2008, στο Φεστιβάλ Κινηματογράφου Sundance. Ο Γκίμπνεΐ χρησιμοποιεί οικογενειακά βίντεο που δεν έχουν ξαναδεί το φως της δημοσιότητας, συνεντεύξεις με φίλους, εχθρούς, εραστές και αποσπάσματα από ταινίες προσαρμοσμένες από το υλικό του Τόμσον για να καταγράψουν την πολυτάραχη ζωή του.
Θέατρο
Η μεταφορά από τον Λου Στάιν του Φόβος και Παράνοια στο Λας Βέγκας παίχτηκε στο θέατρο Battersea. Ο Στάϊν πείθει το περιοδικό Time Out του Λονδίνου να καλύψει τα έξοδα τον Τόμσον για ένα δεκαπενθήμερο, με αντάλλαγμα να γράψει ένα εκτενές ρθρο για να δημοσιοποιήσει το έργο. Ο Τόμσον δεν γράφει το άρθρο, αλλά αντ'αυτού ξεσαλώνει στο Λονδίνο χρεώνοντας τα πάντα στην εταιρική κάρτα του Time Out. Το έργο αναβίωσε στο φεστιβάλ Vault Fringe Festival το 2014.
GONZO: A Brutal Chrysalis είναι μια ατομική παράσταση για τον Τόμσον που γράφτηκε από τον Paul Addis, ο οποίος υποδύθηκε επίσης τον συγγραφέα. Η ιστορία τοποθετείται στη φάρμα του Τόμσον στο Κολοράντο, με την παράσταση να απεικονίζει τη ζωή του μεταξύ 1968 και 1971. Ο ηθοποιός James Cartee ανέλαβε να παίξει τον ρόλο αμέσως μετά τη σύλληψη του Addis το 2009 και ξανά μετά τον θάνατο του Addis το 2012.
Εξωτερικοί σύνδεσμοι
Κατηγορία:Υποστηρικτές ψυχεδελικών ναρκωτικών Κατηγορία:Αμερικανοί δοκιμιογράφοι Κατηγορία:Υποστηρικτές της θεωρίας 9/11 Κατηγορία:Σελίδες με μη επιθεωρημένες μεταφράσεις
Σφραντζής Παλαιολόγος
Ο Σφραντζής Παλαιολόγος ήταν Βυζαντινός αριστοκράτης και στρατιωτικός διοικητής ο οποίος δραστηριοποιήθηκε στην διάρκεια της δεκαετίας του 1330.
Μέλος της ελάσσονος αριστοκρατίας και συγκλητικός, το 1334 του υποσχέθηκε υψηλό αξίωμα και πλούσια αμοιβή από τον Αυτοκράτορα Ανδρόνικο Γ΄ Παλαιολόγο εφόσον συνελάμβανε ως αιχμάλωτο ή εξουδετέρωνε τον αποστάτη Συργιάννη Παλαιολόγο. Παρουσιάστηκε ως αποστάτης και εισήλθε εντός του σερβικού στρατοπέδου, όπου και φόνευσε τον Συργιάννη, ο οποίος είχε λιποτακτήσει στο πλευρό του Βασιλέα Στέφαν Ντούσαν. Ο φόνος του Συργιάννη έβαλε τέλος στην προέλαση του, προκάλεσε αναστάτωση εντός του σερβικού στρατού, και έθεσε τέλος στην προέλασή του στη Μακεδονία. Ως αποτέλεσμα, τον Αύγουστο του 1334, ο Βασιλέας της Σερβίας σύναψε συνθήκη ειρήνης με τον Ανδρόνικο Γ΄ και επέτρεψε στα στρατεύματα του τελευταίου να επανακτήσουν τον έλεγχο κατεληφθέντων τμημάτων της Μακεδονίας.
Ανταμείφθηκε με τον υψηλόβαθμο αυλικό τίτλο του Μέγα Στρατοπεδάρχη, τον οποίον και κατείχε έως τον θάνατό του από τύφο το 1339, ενώ ηγείτο εκστρατείας στην Ακαρνανία.
Πηγές
Κατηγορία:Βυζαντινοί στρατηγοί Κατηγορία:Βυζαντινοί του 14ου αιώνα Σφρατζης Κατηγορία:Βυζαντινοί συγκλητικοί Κατηγορία:Βυζαντινοί Στρατοπεδάρχες
Αμαλρίκ, κύριος της Τύρου
Ο Αμαλρίκ (Amaury II de Chypre, 1272 - 5 Ιουνίου 1310) από τον Οίκο του Πουατιέ ήταν αξιωματούχος της Κύπρου και ο τελευταίος κύριος της Τύρου (1291).
Βιογραφία
Ήταν o τρίτος γιος του Ούγου Γ΄ της Κύπρου και της Ισαβέλλας των Ιμπελέν.. Οι μεγαλύτεροι αδελφοί του ήταν ο Ιωάννης Α΄ της Κύπρου και ο Ερρίκος Β΄ της Κύπρου, μικρότεροι αδελφοί του ήταν ο Αμωρί και ο Γκυ, κοντόσταυλος της Κύπρου. Το 1306 ανέλαβε αυθαίρετα τη διοίκηση της Κύπρου ως κυβερνήτης και αντιβασιλιάς.
Πτώση του βασιλείου της Ιερουσαλήμ
Τον Απρίλιο του 1289 οδήγησε ομάδα ιπποτών και τέσσερις γαλέρες στην Τρίπολη που πολιορκούσε ο Μαμελούκος σουλτάνος της Αιγύπτου αλλά η πόλη έπεσε. Διέφυγε με την δεύτερη εξαδέλφη του Λουκία της Τρίπολης κόρη του Βοϊμόνδου ΣΤ΄ της Αντιόχειας. Τον Απρίλιο του 1289 διορίστηκε Κοντόσταυλος της Ιερουσαλήμ, το επόμενο έτος έγινε κύριος της Τύρου. Υπερασπίστηκε την Άκρα που έπεσε στους Μουσουλμάνους (18 Μαΐου 1291), δραπέτευσε με τον αδελφό του Ερρίκο Β΄. Την επόμενη ημέρα έπεσε η Τύρος, τον Ιούνιο η Σιδώνα και τον Ιούλιο η Βηρυτός, το Βασίλειο της Ιερουσαλήμ έπεσε εξ'ολοκλήρου. Το 1300 σε συνενόηση με τους Μογγόλους ξεκίνησε την πολιορκία της νήσου Αρουάντ βόρεια της Τρίπολης, οι Μογγόλοι δεν εμφανίστηκαν και ο Αμαλρίκ έλυσε την πολιορκία. .
Σφετερισμός της εξουσίας
Όταν ο αδελφός του Ερρίκος Β΄ έγινε αντιδημοφιλής ο Αμαλρίκ με τη βοήθεια των Ναϊτών Ιπποτών και βαρόνων τον περιόρισε στην έπαυλη στον Στρόβολο και πήρε τους τίτλους του "διοικητή και πρύτανη" της Κύπρου και της Ιερουσαλήμ. Τα πρώτα χρόνια ήταν δημοφιλής, αποκατέστησε τις σχέσεις με τη Βενετία, την Γένοβα και τους Ιωαννίτες ιππότες. Όταν ξεκίνησαν οι διώξεις των Ναιτών στην Ευρώπη (1307) ο Αμαλρίκ υπάκουσε στην παπική οδηγία και τους συνέλαβε, οι Ναΐτες εξεγέρθηκαν υπέρ του Ερρίκου Β΄ (1308). Ο Αμαλρίκ κατέστειλε το κίνημα και συνέλαβε τον Ρουπέν του Μονφόρ, τον Ιωάννη του Νταμπιέρ και μερικούς ευγενείς από τον Οίκο του Ιμπελέν, εξόρισε δύο από τους Ιμπελίν στην Κιλικία. Ο Ιωάννης του Νταμπιέρ, στην προσπάθειά του να επικοινωνήσει με τον Ερρίκο Β΄ τραυματίστηκε θανάσιμα από τον όχλο, ο Ερρίκος Β΄ εξορίστηκε στην Αρμενία (1310).
Δολοφονία
Ο Αμαλρίκ δολοφονήθηκε από τον Σιμόν ντε Μοντολίφ στην Λευκωσία (5 Ιουνίου 1310) και τάφηκε στον ναό της Αγίας Σοφίας. Ο αδελφός του Αϊμερί ανακηρύχθηκε κυβερνήτης αλλά σύντομα αφού ηττήθηκε, φυλακίστηκε και ο Ερρίκος Β΄ αποκαταστάθηκε στο θρόνο. Η σύζυγος του Αμαλρίκ και οι γιοι του παρέμειναν στη Κιλικία, όλοι τους δολοφονήθηκαν σε διαφορετικές χρονικές στιγμές.
Οικογένεια
Νυμφεύτηκε το 1292 την Ισαβέλλα των Χετουμιδών, κόρη του Λέοντα Γ΄ της Αρμενίας και απέκτησε τέκνα:
Πηγές
Κατηγορία:Οίκος του Πουατιέ
Κάμπο Λίγκουρε
Το Κάμπο Λίγκουρε (ιταλικά: Campo Ligure) είναι ιταλικός δήμος στην Μητροπολιτική Πόλη της Γένοβας, στην περιφέρεια της Λιγυρίας.
Παραπομπές
Κατηγορία:Δήμοι της Μητροπολιτικής Πόλεως της Γένοβας
Μαργαρίτι Χίου
Το Μαργαρίτι ή του Μαργαρίτη ή η Μαργαρίτα είναι νησίδα της Χίου με έκταση 0,173 τ.χλμ. πολύ κοντά στις βορειανατολικές ακτές της. Βρίσκεται νοτιοδυτικά από το ακρωτήριο Μπαμπακάς, βορειοανατολικά από τον όρμο Μάρμαρο και τον οικισμό Μάρμαρο, που είναι το επίνειο των Καρδαμύλων. Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Καρδαμύλων του τότε δήμου Καρδαμύλων. Σύμφωνα με το σχέδιο Καλλικράτης ανήκει στη δημοτική ενότητα Καρδαμύλων που υπάγεται στον Δήμο Χίου ενώ σύμφωνα με την απογραφή 2011 δεν έχει κατοίκους.
Παραπομπές
Κατηγορία:Χίος Κατηγορία:Ελληνικές βραχονησίδες Κατηγορία:Δήμος Χίου
Καμπομορόνε
Παραπομπές
Κατηγορία:Δήμοι της Μητροπολιτικής Πόλεως της Γένοβας
Καράσκο
Το Καράσκο (ιταλικά: Carasco) είναι ιταλικός δήμος στην Μητροπολιτική Πόλη της Γένοβας, στην περιφέρεια της Λιγυρίας.
Παραπομπές
Κατηγορία:Δήμοι της Μητροπολιτικής Πόλεως της Γένοβας
Τζανλουίτζι Ντοναρούμα
Ο  Τζανλουίτζι "Τζίτζιο" Ντοναρούμα (Gianluigi Donnarumma, 25 Φεβρουαρίου 1999) είναι Ιταλός επαγγελματίας ποδοσφαιριστής που παίζει στη θέση του τερματοφύλακα για την Παρί Σεν Ζερμέν και για την εθνική ομάδα της Ιταλίας.
Ξεκίνησε την καριέρα του με τη Μίλαν, το 2015, ως ο δεύτερος νεότερος τερματοφύλακας που έκανε  ντεμπούτο στη Serie A, σε ηλικία 16 ετών και 242 ημερών. Αμέσως έγινε ο βασικός τερματοφύλακας της ομάδας και έγινε διάσημος ως ένας από τους πιο πολλά υποσχόμενους νεαρούς τερματοφύλακες στον κόσμο. Έσπασε επίσης το ρεκόρ συμμετοχής νεότερου παίκτη κάτω των 21,στην Ιταλία, σε ηλικία 17 ετών και 28 ημερών τον Μάρτιο του 2016. Έξι μήνες αργότερα, έκανε το διεθνές ντεμπούτο του, με την εθνική Ιταλίας, και έγινε ο νεότερος τερματοφύλακας της εθνικής Ιταλίας, σε ηλικία 17 ετών και 189 ημερών.
Νεανική καριέρα
Ο Ντοναρούμα ξεκίνησε στην ακαδημία ποδοσφαίρου της Νάπολι,  στην πατρίδα του, την Καστελλαμάρε ντι Στάμπια. Στην ηλικία των 14, υπέγραψε στη Μίλαν, για το ποσό των €250,000, στην ομάδα για την οποία ο μεγαλύτερος αδερφός του, Αντόνιο, είχε ήδη παίξει. Μεταξύ του 2013 και του 2015, ήταν μέρος της ακαδημίας των Ροσσονέρι, αρχίζοντας με την Τζιοβανίσσιμι, συνέχισε με την Αλιέβι, και, τέλος, με την Πριμαβέρα. Τρεις ημέρες πριν από τα 16α γενέθλιά του, τον Φεβρουάριο του 2015, κλήθηκε για πρώτη φορά στην πρώτη ομάδα από τον προπονητή Φίλλιπο Ιντζάγκι, αν και δεν συμμετείχε στον αγώνα του πρωταθλήματος με την Τσεζένα, η παρουσία του στον αναπληρωματικό πάγκο ήταν μια ειδική εξαίρεση λόγω ηλικίας του.
Σεζόν 2015-16: Το ντεμπούτο
Στην αρχή της σεζόν 2015-16, ο Ντοναρούμα προήχθη στην πρώτη ομάδα από τον νέο προπονητή, Σινίσα Μιχάζλοβιτς, αρχικά ως ο τρίτος αναπληρωματικός τερματοφύλακας πίσω από τον Ντιέγκο Λόπες και τον Κρίστιαν Αμπιάτι. Πριν από την περιοδεία της Μίλαν στην Κίνα, έκανε το ντεμπούτο του στο International Champions Cup εναντίον της Ρεάλ Μαδρίτης, στις 30 Ιουλίου. Αντικαθιστώντας τον Λόπες στο 72ο λεπτό, κράτησε ανέπαφη την εστία του για το υπόλοιπο του αγώνα, αλλά ήταν ένας από τους δύο παίκτες της Μίλαν που δεν σκόραρε στα πέναλτι, με αποτέλεσμα, την ήττα με 10-9. Την πρώτη του εμφάνιση ως βασικός, την έκανε εναντίον της Σασσουόλο στον τελικό του Τροπαίου ΤΙΜ, όπου απέκρουσε δύο πέναλτι, εξασφαλίζοντας τη νίκη για τη Μίλαν.